Hieroglif Mesir

Hieroglif Mesir (dari Bahasa Yunani Purba  "ukiran suci") merupakan tulisan formal yang dipakai oleh orang Mesir Purba yang merangkumi gabungan unsur-unsur logogram dan abjad. Orang Mesir menggunakan hieroglif kursif untuk mengarang sastera keagamaan pada bahan papirus dan kayu. Bentuk-bentuk alin tulisan ini yang kurang formal, iaitu tulisan hieratik dan demotik, bukannya hieroglif dari segi teknik.

 Etimologi. 
Istilah "hieroglif" berasal dari kata sifat Yunani  (hieroglyphiká), iaitu kata majmuk yang terdiri dari  (hierós 'suci') dan γλύφω (glýphō 'mengukir'; rujuk glif). Glif-glif ini sendiri dipanggil  (tà hieroglyphiká grámmata, 'huruf-huruf ukiran suci'). Istilah "hieroglif" sudah menjadi kata nama baik dalam bahasa Inggeris mahupun Melayu, yang bermaksud aksara hieroglif individu.

Tulisan hieroglif ini mula-mula sekali direka oleh orang Mesir sekitar tahun 3200 SM. Terdapat lebih 700 aksara hieroglif yang sudah diketahui. Bukan semua aksara ini melambangkan huruf, malah ada yang melambangkan perkataan penuh. Tidak ramai orang Mesir purba yang pandai membaca dan menulis; yang pandai pula bergelar katib.

Para katib lazimnya memulakan pembelajaran apabila berusia sekitar tujuhh tahun. Proses belajar cara membaca dan menulis mengambil beberapa tahun. Banyak sekali kerja yang perlu diusahakan katib Mesir purba kerana perlu menulisa dan mengukir pada bermacam-macam benda, apatah lagi perlu banyak berkhidmat kepada firaun. Di makam firaun, katib biasanya mengukir kisah hidup firaun yang dikembumikan, itupun agak mencaabr, namun berbaloi jika hendak membandingkan gajinya.

Batu Rasyid merupakan penemuan hieroglif tergempar dalam sejarah moden apabila dijumpai sekitar tahun 1799. Tokoh yang diberi penghargaan kerana mentafsir batu bersurat tersebut ialah Jean-Francois Champollion. Malah, penemuan batu ini mencetuskan banyak lagi penemuan catatan hieroglif. Champollion mengenal pasti serba sedikit bahasa Yunani pada batu ini. Seorang lelaki bernama Thomas Young pula dapat menemui kata-kata “dan” dan “raja” dari tulisan demotiknya.

 Sistem tulisan. 

Pada penglihatan, tulisan hieroglif semuanya lebih kurang berbentuk kiasan: aksara-aksara ini melambangkan unsur-unsur nyata mahupun ilusi, adakalanya diolah bergaya atau diringkaskan, namn secara amnya semuanya mudah sekali dikenal pasti bentuknya. Bagaimanapun, bergantung pada konteks, satu aksara yang sama boleh ditafsir macam-macam caranya, iaitu sebagai fonogram (bacaan fonetik), logogram, ataupun ideogram (semagram; "penentu") (bacaan semantik). Penentu itu tidak digunakan sebagai unsur fonetik, tetapi memudahkan pemahaman dengan membezakan perkataannya dari homofon-homofonnya.

 Bacaan fonetik. 
Kebanyakan aksara hieroglif bersifat fonetik, iaitu aksara itu dibaca tidak mengikut sifat visualnya (mengikut resmi teka-teki rebus yang mana, contohnya, gambar mata boleh melambangkan perkataan Inggeris eye dan I [kata ganti nama pertama]). Maka terrbentuknya fonogram, sama ada satu konsonan (aksara mono- atau uniliteral) dua konsonan (aksara biliteral) mahupun tiga (aksara triliteral). 24 aksara uniliteral membentuk abjad hieroglif lengkap. Tulisan hieroglif Mesir tidak termasuk aksara vokal, oleh itu dianggap sebagai sejenis abjad konsonan, sama dengan abjad Arab.

Daripada itu, tulisan hieroglif yang melambangkan itik disebut dalam bahasa Mesir berbunyi , iaitu konsonan-konsonan yang membentuk perkataan bagi itik. namun begitu, hieroglif itik ini boleh juga dipakai tanpa kena-mengena dengan maksud asalnya asalkan dapat melambangkan fonem , tanpa mengira apa-apa bunyi vokal yang mengiringi konsonan-konsonan ini, maka ditulisnya kata-kata berikut: , "anak lelaki," atau apabila diiringi aksara-aksara yang dibutirkan selanjutnya dalam catatan, , "simpan, perhati"; dan , "tanah kasar". Contoh:

G38 aksara ;

G38-Z1s aksara sama yang hanya dipakai mengikut konteks untuk melambangkan  "itik", atau "anak lelaki" apabila adanya penentu yang bersesuaian, kedua-dua kata ini sama konsonannya; erti garis mencancang dijelaskan selanjutnya:

z:G38-A-A47-D54 aksara  dalam kata , "simpan, perhati"

Sama seperti abjad Arab, bukan semua bunyi vokal ditulis dalam tulisan hieroglif Mesir; adanya pertikaian sama ada wujudnya aksara vokal sama sekali. Mungkin juga macam bahasa Arab, bunyi-bunyi separa vokal  dan  (seperti huruf W dan Y) juga melambangkan nunyi vokal  dan . Dalam transkripsi moden, huruf e dibubuh di antara huruf konsonan untuk memudahkan sebutan. Contohnya, nfr "bagus" biasanya ditulis nefer. Ini tidak mencerminkan bunyi vokal Mesir yang dikaburi peredaran zaman, sebaliknya cuma kebiasaan moden. Begitu juga, fonem  dan  sering ditransliterasi menjadi vokal a.

Tulisan hieroglif ditulis dari kanan ke kiri, kirik ke kanan, ataupun atas ke bawah, tetapi biasanya kanan ke kiri. Pembacanya mesti mengambil kira arah haluan aksara-aksara tak simetri ini agar dapat mengenal pasti urutan pembacaan yang sebetulnya. Contohnya, jika hieroglif manusia dan haiwan menghadap ke arah kanan (iaitu memandang ke arah kanan), maka bacaannya dari kanan ke kiri, begitu juga sebaliknya, maka ideanya adalah aksara hieroglif memandang ke arah permulaan baris.

Begitu juga dengan kebanyakan tulisan purba, kata-kata tidak dipisahkan oleh jarak atau tanda baca. Walaupun begitu, sesetengah aksara hieroglif tertentu selalu muncul di akhir kata, menmudahkan proses membezakan kata-kata.

 Pautan luar. 

 Ancient Egyptian Hieroglyphics - Aldokkan
 Glyphs and Grammars
 Hieroglyphics!
 Egyptian Hieroglyphic Dictionary  oleh Jim Loy
 Mukataip Hieroglif oleh P22 type foundry
 GreatScott.com's Hieroglyphs Commercial (free intro)
 Wikimedia's hieroglyph writing codes
 Ancient Egypt Online: Sign list, tutorials and quizzes

Kategori:Bahasa purba
Kategori:Sistem tulisan Zaman Gangsa
Kategori:Bahasa-bahasa Mesir

Kategori:Sistem tulisan Afrika